open-index/open-wikipedia-markdown huggingface dataset:
রবার্ট শ (অভিনেতা)

**রবার্ট আর্চিবাড শ** (; জন্ম: ৯ আগস্ট ১৯২৭ - ২৮ আগস্ট ১৯৭৮) ছিলেন একজন ইংরেজ অভিনেতা, ঔপন্যাসিক ও নাট্যকার। তিনি *[[আ ম্যান ফর অল সিজনস্‌ (চলচ্চিত্র)|আ ম্যান ফর অল সিজনস্‌]]* (১৯৬৬) চলচ্চিত্রে ইংল্যান্ডের অষ্টম হেনরি চরিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কারের মনোনয়ন লাভ করেন। শ'য়ের অন্যান্য উল্লেখযোগ্য চলচ্চিত্রসমূহ হল *ফ্রম রাশিয়া উইথ লাভ* (১৯৬৩), *দ্য রয়্যাল হান্ট অব দ্য সান* (১৯৬৯), *ইয়ং উইনস্টন* (১৯৭২), *দ্য স্টিং* (১৯৭৩), *[[জস (চলচ্চিত্র)|জস]]* (১৯৭৫), *রবিন অ্যান্ড ম্যারিয়ান* (১৯৭৬) এবং *ব্ল্যাক সানডে* (১৯৭৭)।

অভিনয়ের পাশাপাশি তিনি সাহিত্য রচনা করতেন। তার রচিত প্রথম উপন্যাস *দ্য হাইডিং প্লেস* (১৯৬০)। তার দ্বিতীয় উপন্যাস *দ্য সান ডক্টর* (১৯৬২)-এর জন্য তিনি হথোর্নডেন পুরস্কার লাভ করেন। এছাড়া তার ত্রয়ী উপন্যাস - *দ্য ফ্ল্যাগ* (১৯৬৫), *দ্য ম্যান ইন দ্য গ্লাস বুথ* (১৯৬৭) ও *আ কার্ড ফ্রম মরক্কো* (১৯৬৯) বিশেষভাবে সমাদৃত হয়।

## প্রারম্ভিক জীবন
রবার্ট আর্চিবাড শ ১৯২৭ সালের ৯ই আগস্ট ল্যাঙ্কাশায়ারের ওয়েস্টাগটনের ৫১ কিং স্ট্রিটে জন্মগ্রহণ করেন। তার মাতা ডোরিন নোরা (অ্যাভারি) ছিলেন সোয়াজিল্যান্ডের পিগস পিকে জন্মগ্রহণকারী সেবিকা এবং পিতা টমাস আর্চিবাড শ ছিলেন স্কটিশ বংশোদ্ভূত ডাক্তার। তারা চার ভাইবোন, বোনেরা হলেন এলিজাবেথ, জোঅ্যানা ও ওয়েন্ডি এবং ভাই আলেকজান্ডার। তার যখন সাত বছর বয়স, তখন তারা সপরিবারে স্কটল্যান্ডে চলে যান এবং ওর্কনির স্ট্রোমনেসে বসবাস শুরু করেন। তার যখন ১২ বছর বয়স, তখন তার মদ্যপ পিতা আত্মহত্যা করেন। পরে তার সপরিবারে কর্নওয়ালে চলে যান, এবং শ সেখানে স্বাধীন ট্রুরো স্কুলে পড়াশোনা করেন। অল্প সময়ের জন্য তিনি নর্থ রাইডিং অব ইয়র্কশায়ারের সল্টবার্ন-বাই-দ্য-সিয়ের গ্লেনহাউ প্রিপারটরি স্কুলের শিক্ষক ছিলেন। পরে তিনি রয়্যাল একাডেমি অব ড্রামাটিক আর্টে ভর্তি হন। তিনি কিছুদিন রয়্যাল এয়ার ফোর্সেও কর্মরত ছিলেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯২৭-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:২০শ শতাব্দীর ইংরেজ লেখক
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ নাট্যকার
বিষয়শ্রেণী:ইংরেজ ঔপন্যাসিক
বিষয়শ্রেণী:ইংরেজ বংশোদ্ভূত ব্রিটিশ ব্যক্তি
বিষয়শ্রেণী:আয়ারল্যান্ডে ইংরেজ প্রবাসী
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:ইংরেজ বংশোদ্ভূত ব্রিটিশ
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:স্কটিশ বংশোদ্ভূত ইংরেজ ব্যক্তি
সেলজুক বেগ

**সেলজুক বেগ** (سلجوق ﺑﯿﮓ; *Saljūq beg*; এছাড়াও রোমান হরফে লেখা *Seldjuk*, *Seldjuq*, *Seljuq*; আধুনিক তুর্কী: *Selçuk*; মৃত্যু  c.  1038) তিনি ছিলেন একটি Oghuz তুর্কীয় সেনাপতি, এবং সেলজুক রাজবংশের প্রতিষ্ঠাতা।

সেলজুক বেগ ছিলেন তাকাক এর সন্তান। যার উপাধী ছিল তৈমুর ইয়ালিগ (যার অর্থ "লোহার ধনুক")। তিনি ছিলেন ওর্গুজ কাইনিক গোত্রের গুত্রপতি।

৯৮৫ সালে সেলজুক গোত্র আরল এবং ক্যাস্পিয়ান সমুদ্রের মাঝামাঝি বিশাল আয়তনের এলাকায় টুকুজা-ওগুজের  কয়েকটি গোত্রের সঙ্গমৈত্রি থেকে বিচ্ছিন্ন হয়ে গিয়েছিল। বর্তমান দক্ষিণ-মধ্য কাজাখস্তানের নিম্নতর আমু-দরিয়ার ( জ্যাকসেটস ) ডানদিকের তীরে তারা তাবু স্থাপন করে যা জেন্ডের অভিমুখে। এটা কিজেল অড়ডার কাছাকাছি। সেখানে ৯৮৫ সালে সেলজুকরা ইসলাম ধর্মে রূপান্তরিত হয়।

তার চার পুত্রের নাম - মিকাইল বেগ ( মাইকেল বেগ পরবর্তীকালে তিনি গোত্রপতি হয়েছিলেন ), ইস্রাইল ( ইসরায়েল ), মুসা ( মূসা ) এবং ইউনুস ( ইউনুস ) -এই নামগুলো খাজার ইহুদী বা নেস্টেরিয়ান খ্রিস্টধর্মের  পূর্বের পরিচিত ব্যক্তিদের নাম থেকে নেওয়া হয়। কিছু সূত্রে জানা যায়, সেলজুক [কাজার খানাত] এর সেনাবাহিনীতে একজন সাধারণ সেনানায়ক হিসেবে কর্মজীবন শুরু করেন।

মিকাইল বেগ এর পুত্র তুঘরিল বেগ ও চাগরি বেগ এর অধীনে সেলজুকরা খুরাসানে স্থানান্তরিত হয়। গজনভির স্থানীয় মুসলমান জনগোষ্ঠীর উপর আক্রমণ চালানোর চেষ্টা করে এবং ২৩ ই মে, ১০৪০ তারিখে দণ্ডানাকানের যুদ্ধে অভিযান চালান। বিজয়ী সেলজুকরা খুরাসানের মালিক হন, তাদের ক্ষমতা ট্রান্সক্সিয়াতে এবং ইরানের পর্যন্ত বিস্তার লাভ করে। ১০৫৫ খ্রিষ্টাব্দে, তুঘরিল বেগ বাগদাদের কাছে তার নিয়ন্ত্রণকে বিস্তৃত করেছিলেন, নিজেকে আব্বাসীয় খলিফার রক্ষক হিসেবে প্রতিষ্ঠা করেছিলেন। আব্বাসীয় খলিফা তাকে সুলতান শিরোনামে সম্মানিত করেছিলেন। আগে শাসকরা এই শিরোনামটি ব্যবহার করেছেন কিন্তু সেলজুকরা প্রথম তাদের কয়েনগুলিতে নিজেদের নাম ব্যবহার শুরু করেন।

সেলজুক বেগ প্রায় আশি বছর বয়সে জাণ্ডে মারা যান আনুমানিক ১০৩৮ খ্রিস্টাব্দে। তাঁর মৃত্যুর পরে, তাঁর তিন বেঁচে থাকা পুত্রের মধ্যে আরসলান ইসরাল পুরাতন ওঘুজ ঐতিহ্য অনুযায়ী প্রশাসনিক দ্বায়িত্ব গ্রহণ করেন।  এদিকে, মিকাইলের ছেলেরা তুগরুল বা তুঘরিল এবং চাঘরি ১৪-১৫ বছর বয়সে প্রশাসনে "বেগ" হিসাবে স্থান লাভ করেন।  যদিও আরসলান ইয়াবগু পরিবারের প্রধান ছিলেন, তবুও সেলজুকের ছেলেরা এবং নাতি নাতনিরা তুর্কিমান বেগস এবং তাদের সাথে যুক্ত অন্যান্য বাহিনীকে পুরানো ওঘুজ ঐতিহ্যের ম সাথে সামঞ্জস্য রেখে আধা-সংযুক্ত পদ্ধতিতে শাসন করেছিলেন।

## আরও দেখুন

* বেগ (উপাধি)
* সেলযুক রাজবংশ
* সেলযুক সাম্রাজ্য
* রুম সালতানাত

## নোট

## তথ্যসূত্র

* Brook, কেভিন অ্যালেন. *ইহুদিরা এর Khazaria. * 2nd ed. Rowman ও Littlefield পাবলিশার্স, ইনক, 2006.
* ডানলপ, ডি. এম. "করতেন." *সেই [[অন্ধকার যুগ]]: ইহুদী খ্রিস্টান ইউরোপ, 711-1096*. 1966.
* Findley কার্টার Vaughn. *তুর্কিদের মধ্যে বিশ্বের ইতিহাস*, পিপি.  68, 2005, অক্সফোর্ড ইউনিভার্সিটি প্রেস
* Grousset, রেনে . *The Empire of the Steppes* রাটগার্স ইউনিভার্সিটি প্রেস, 1970.
* চাল, Tamara ট্যালবট. *এই Seljuks মধ্যে এশিয়া মাইনর. * টেমস অ্যান্ড হাডসন, লন্ডন, 1961.
* গোল্ডেন পিটার বি "মধ্য এশিয়া বিশ্ব ইতিহাস". অক্সফোর্ড ইউনিভার্সিটি প্রেস, নিউ ইয়র্ক, 2011.
*/সেলজুক বেগ : সেলজুক সাম্রাজ্যের স্বপ্নদ্রষ্টা

বিষয়শ্রেণী:সেলজুক শাসক
বিষয়শ্রেণী:১০৩৮-এ মৃত্যু
বিষয়শ্রেণী:১০০০-এর দশকে মৃত্যু
বিষয়শ্রেণী:ইসলামে ধর্মান্তরিত
আফজালুর রহমান সিনহা

**আফজালুর রহমান সিনহা** একজন বাংলাদেশী ব্যাবসায়ী এবং ক্রীড়া সংগঠক। তিনি বাংলাদেশ ক্রিকেট বোর্ডের পরিচালক হিসেবে দায়িত্ব পালন করেছেন। মৃত্যুর পূর্ব পর্যন্ত তিনি *[[একমি ল্যাবরেটরিজ লিমিটেড|দি একমি ল্যাবরেটরিজ লিমিটেডের]]* পরিচালক ছিলেন।

## জন্ম ও প্রাথমিক জীবন
আফজালুর রহমান সিনহা ১৯৫০ সালে জন্মগ্রহণ করেন। তার পৈতৃক নিবাস মুন্সিগঞ্জের কলমায়। তার বাবা *দি একমি ল্যাবরেটরিজ লিমিটেডের* প্রতিষ্ঠাতা হামিদুর রহমান সিনহা।
## ক্রীড়া
আফজালুর রহমান সিনহা বাংলাদেশের একজন বিখ্যাত ক্রীড়াসংগঠক। তিনি বাংলাদেশ ক্রিকেট বোর্ডের পরিচালক, বিপিএল গভর্নিং বডির চেয়ারম্যান এবং বাংলাদেশের অন্যতম অভিজাত ঢাকা ক্লাবের প্রেসিডেন্ট হিসেবে দায়িত্ব পালন করেছেন। তিনি ছিলেন আবাহনী ক্লাবের হকি কমিটির চেয়ারম্যান। তিনি ২০১৭-১৮ মেয়াদে ঢাকা ক্লাবের প্রেসিডেন্ট পদেও দায়িত্ব পালন করে আসছিলেন।
## মৃত্যু
২০১৮ সালের ৮ আগস্ট ৬৮ বছরে বয়সে ভারতের চেন্নাই এ একটি হাসপাতালে চিকিৎসাধীন অবস্থায় মারা যান। তিনি দীর্ঘকাল ধরে কিডনির সমস্যায় ভুগছিলেন। তিনি কয়েক মাস সিঙ্গাপুর ও থাইল্যান্ডে চিকিৎসাধীন ছিলেন তিনি।
## তথ্যসূত্র

বিষয়শ্রেণী:বাংলাদেশী ক্রিকেট প্রশাসক
রেড হ্যাট এন্টারপ্রাইজ লিনাক্স

**রেড হ্যাট এন্টারপ্রাইজ লিনাক্স** () বা **আরএইচইএল** হলো ব্যবসায়িক বাজারকে লক্ষ্য করে রেড হ্যাট নির্মিত একটি লিনাক্স ডিস্ট্রিবিউশন। রেড হ্যাটের সমস্ত প্রাতিষ্ঠানিক সমর্থন-প্রশিক্ষণ, রেড হ্যাট সার্টিফিকেশন প্রোগ্রাম রেড হ্যাট এন্টারপ্রাইজ লিনাক্সের উপর দৃষ্টি দেয়। অনেকসময় রেড হ্যাট এন্টারপ্রাইজ লিনাক্সকে সংক্ষেপে আরএইচইএল( RHEL) বলা হয়।

## তথ্যসূত্র

বিষয়শ্রেণী:আরপিএম-ভিত্তিক লিনাক্স ডিস্ট্রিবিউশন
বিষয়শ্রেণী:লিনাক্স ডিস্ট্রিবিউশন
পারসিক্স (লিনাক্স ডিস্ট্রিবিউশন)

**পারসিক্স গ্নু/লিনাক্স** () হলো ডেবিয়ান-ভিত্তিক লাইভ ও ইন্সটলেশন ডিভিডি। ডেবিয়ান টেস্টিং ও গ্নোম ডেস্কটপ পরিবেশের উপর ভিত্তি করে নির্মিত অপারেটিং সিস্টেমে রেডি-টু-ইউজ সুবিধা, সহজে ইন্সটলযোগ্যতা, ডেস্কটপ ও ল্যাপটপের জন্যে অপটিমাইজেশন প্রদান পারসিক্স প্রকল্পের লক্ষ্য।  তাদের নিজস্ব এপিটি রিপোজিটরি থেকে বাড়তি সফটওয়্যারও ইন্সটল করা যায়।

২০১৭ সালে প্রাতিষ্ঠানিক ওয়েবসাইট এ প্রকল্পের সমাপ্তি ঘোষণা করে এবং ব্যবহারকারীদের ডেবিয়ান স্ট্রেচে যাওয়ার উপদেশ দেয়।

## তথ্যসূত্র

বিষয়শ্রেণী:ওপেন সোর্স
বিষয়শ্রেণী:অপারেটিং সিস্টেম
বিষয়শ্রেণী:লাইভ ইউএসবি
বিষয়শ্রেণী:লিনাক্স ডিস্ট্রিবিউশন
ব্যাকট্র‍্যাক

**ব্যাকট্র‍্যাক** () ডিজিটাল ফিরেনসিক ও পেনেট্রেশন টেস্টিং এর জন্যে নপিক্স ভিত্তিক নিরাপত্তা নির্ভর লিনাক্স ডিস্ট্রিবিউশন ছিলো।  মার্চ ২০১৩ সালে, অফেনসিভ সিকিউরিটি টিম ডেবিয়ানের উপর ভিত্তি করে ব্যাকট্র‍্যাককে পুনঃগঠন করে নাম দেয় "কালি লিনাক্স"। 

## তথ্যসূত্র

বিষয়শ্রেণী:কেডিই
বিষয়শ্রেণী:লিনাক্স ডিস্ট্রিবিউশন
২০১৮–১৯ প্রিমিয়ার লিগ

**২০১৮–১৯ প্রিমিয়ার লিগ** হল প্রিমিয়ার লিগের ২৭তম মৌসুম। ১৯৯২ সালে প্রতিষ্ঠার পর থেকেই ফুটবল ক্লাবের শীর্ষস্থানীয় ইংরেজ পেশাদার লিগ হিসেবে অভিহিত হয়ে আসছে। ২০১৮ সালের ১০ই আগস্ট তারিখে এই মৌসুমের উদ্বোধনী হয়েছে এবং ২০১৯ সালের ১২ই মে তারিখে এর সমাপনী ঘটবে। ২০১৮ সালের ১৪ই জুন এই মৌসুমের সময়সূচী ঘোষণা করা হয়।	

ম্যানচেস্টার সিটি হচ্ছে বর্তমান চ্যাম্পিয়ন। উলভারহ্যাম্পটন ওয়ান্ডারার্স, কার্ডিফ সিটি এবং ফুলহ্যাম ২০১৭–১৮ ইএফএল চ্যাম্পিয়নশিপ হতে উত্তীর্ণ হয়ে এই মৌসুমের প্রিমিয়ার লিগে খেলার যোগ্যতা অর্জন করেছে। তারা ওয়েস্ট ব্রমউইচ অ্যালবিয়ন, সোয়ানসি সিটি এবং স্টোক সিটিকে প্রতিস্থাপন করেছে, যারা ২০১৮–১৯ ইএফএল চ্যাম্পিয়নশিপে অবনমিত হয়েছে।

## দলসমূহ

২০টি দল এই লিগে খেলবে – পূর্বের মৌসুমে শীর্ষ ১৭টি দল এবং ইএফএল চ্যাম্পিয়নশিপ থেকে উত্তীর্ণ ৩টি দল। এই মৌসুমের নতুন দলগুলো হল: উলভারহ্যাম্পটন ওয়ান্ডারার্স (৬ বছর পর পুনরায়), কার্ডিফ সিটি এবং ফুলহ্যাম (উভয়ে ৪ বছর পর পুনরায়)। তারা ওয়েস্ট ব্রমউইচ অ্যালবিয়ন, সোয়ানসি সিটি এবং স্টোক সিটিকে প্রতিস্থাপন করেছে, যারা যথাক্রমে একটানা ১০ বছর, ৮ বছর এবং ৭ বছর খেলেছে।

### স্টেডিয়াম এবং অবস্থান

### ব্যক্তিগণ এবং পোশাক

* ১ বর্তমান প্রিমিয়ার লিগ এবং ইংরেজ ফুটবল লিগ ম্যানেজারের তালিকার বর্তমান সংস্করণ অনুযায়ী।

* 

### ম্যানেজার পরিবর্তন

## লিগ টেবিল

## তথ্যসূত্র

## বহিঃসংযোগ
*প্রাতিষ্ঠানিক ওয়েবসাইট 

বিষয়শ্রেণী:২০১৮–১৯ প্রিমিয়ার লিগ
বিষয়শ্রেণী:প্রিমিয়ার লিগের মৌসুম
ইংল্যান্ড
১
পাবনা রেলওয়ে স্টেশন

**পাবনা রেলওয়ে স্টেশন** বাংলাদেশের রাজশাহী বিভাগের পাবনা জেলার একটি রেলওয়ে স্টেশন। এটি ঈশ্বরদী-সিরাজগঞ্জ লাইনের মাঝগ্রাম-ঢালারচর শাখার একটি রেলওয়ে স্টেশন। এটি শহরের লস্করপুর এলাকায় অবস্থিত।

## ইতিহাস
১৯৭৪ সালে ঈশ্বরদী থেকে পাবনা হয়ে নগরবাড়ী ঘাট পর্যন্ত রেললাইন নির্মাণের প্রকল্প গ্রহণ করা হয়। কিন্তু সামরিক অভ্যুত্থানে তৎকালীন প্রধানমন্ত্রী শেখ মুজিবুর রহমান নিহত হওয়ার তিন বছর পর ১৯৭৯ সালে প্রকল্পটি বন্ধ হয়ে যায়। ২০০৯ সালে শেখ হাসিনা সরকার ক্ষমতায় আসার পর, ২০১০ সালে প্রকল্পটি পুনরায় চালু করার সিদ্ধান্ত নেয়। শুরুতে প্রস্তাব অনুসারে রেলপথের রুটটি নগরবাড়ি পর্যন্ত নির্মাণের কথা থাকলেও পরে নকশার পরিবর্তন এনে তা ঢালারচর পর্যন্ত করা হয়। ২০১৭ সালে মাঝগ্রাম থেকে পাবনা সেকশনের নির্মাণ কাজ শেষ হওয়ার পর এই সেকশনে পরীক্ষামূলক ট্রেন চলাচল শুরু হয়। ২০১৮ সালের ১৪ জুলাই, মাঝগ্রাম-পাবনা রেললাইন অংশটি ট্রেন চলাচলের জন্য উন্মুক্ত করা হয়। একই দিনে পাবনা রেলওয়ে স্টেশনের কার্যক্রম শুরু হয়। ২০১৯ সালে রেললাইন সম্পূর্ণ নির্মাণের পরে, নভেম্বরে পরীক্ষামূলক ট্রেন চালানো হয়।

## তথ্যসূত্র

বিষয়শ্রেণী:পাবনা জেলার রেলওয়ে স্টেশন
বিষয়শ্রেণী:২০১৮-এ চালু রেলওয়ে স্টেশন
বিষয়শ্রেণী:২০১৮-এ বাংলাদেশে প্রতিষ্ঠিত
বিষয়শ্রেণী:পাবনার ভবন ও স্থাপনা
ফেদার লিনাক্স

**ফেদার লিনাক্স** (), রবার্ট সুলিভান নির্মিত ১২৮ এমবি (পূর্বে ৬৪ এমবি) আয়তনের নপিক্স-ভিত্তিক লিনাক্স ডিস্ট্রিবিউশন। এটি সিডি বা ইউএসবি ফ্ল্যাশ ড্রাইভ থেকে ফ্লুবক্স ডেস্কটপ পরিবেশ করে বুট হতে পারে। 
## তথ্যসূত্র

## বহিঃসংযোগ

বিষয়শ্রেণী:লাইভ ইউএসবি
বিষয়শ্রেণী:লিনাক্স ডিস্ট্রিবিউশন
তুঘরুল, মাট

**তঘরুল** *('Tuğrul')* একটি গ্রাম, মাট জেলার অন্তর্গত  মারসিন রাজ্য, তুরস্কে  দিকে অবস্থিত, পূর্ব Göksu নদীর উপত্যকা. তার দূরত্ব মাট থেকে  এবং Mersin হয় । ২০১২ সালে গ্রামে জনসংখ্যা ছিল ১৬৪ জন।

## তথ্যসূত্র

বিষয়শ্রেণী:ওয়েব আর্কাইভ টেমপ্লেট ত্রুটি
জেমস হলোস

**জেমস হলোস** (; জন্ম: ১৪ নভেম্বর, ১৮৭৩ - মৃত্যু: ২০ মে, ১৯১০) বোল্টনের লিটল লেভার এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে বোলিং করতেন তিনি।

## কাউন্টি ক্রিকেট
১৮৯৮ থেকে ১৯০৭ সময়কালে কাউন্টি ক্রিকেটে ল্যাঙ্কাশায়ারের সদস্য ছিলেন।

বামহাতি মাঝারিসারির ব্যাটসম্যান ও বামহাতি বোলার হিসেবে খেলতেন জেমস হলোস। শুরুরদিকে ফাস্ট-মিডিয়াম বোলিং করলেও পরবর্তীতে মিডিয়াম পেস বোলিংয়ের দিকে ধাবিত হন তিনি। ১৮৯৮ সাল থেকে ল্যাঙ্কাশায়ারের পক্ষে স্বল্পকিছু খেলায় অংশ নেন। কিন্তু, ১৯০১ সালে দলের নিয়মিত সদস্যরূপে খেলেন। ঐ মৌসুমে ইনিংস প্রতি ৩১-এর অধিক গড়ে ১১৭০ রান তুলেছিলেন তিনি।

পরবর্তী দুই মৌসুম তুলনামূলকভাবে তেমন সাফল্য না পেলেও ১৯০৪ সালে সিডনি বার্নসের চলে যাবার ফলে ল্যাঙ্কাশায়ারের ঘাটতি মোকাবেলায় নিজেকে ওতপ্রোতভাবে জড়ান। ১০০০ রান ও ১০০ উইকেট লাভের ন্যায় অল-রাউন্ডার ডাবল লাভে সক্ষমতা দেখান তিনি। ল্যাঙ্কাশায়ার কাউন্টি চ্যাম্পিয়নশীপের শিরোপা জয় করে। ফলশ্রুতিতে উইজডেনের ১৯০৫ সালের সংস্করণে অন্যতম বর্ষসেরা ক্রিকেটার হিসেবে মনোনীত হন জেমস হলোস।

## ব্যক্তিগত জীবন
১৯০৫ সালে তার ব্যাটিংশৈলী কার্যকর থাকলেও বোলিংয়ের মান বেশ নিম্নমূখী হতে থাকে। ১৯০৬ সালে খুব কমই খেলায় অবদান রাখছিলেন। ১৯০৭ সালে তার স্বাস্থ্য ভাঙ্গতে থাকে। তিনি মৃগী রোগে আক্রান্ত হয়েছিলেন।

১৯২০-এর দশকে ল্যাঙ্কাশায়ার ও ইংল্যান্ডের প্রথিতযশা উদ্বোধনী ব্যাটসম্যান চার্লি হলোস সম্পর্কে তার ভ্রাতৃস্পুত্র। ২০ মে, ১৯১০ তারিখে ৩৬ বছর বয়সে ফার্নওয়ার্থে জেমস হলোসের দেহাবসান ঘটে।

## তথ্যসূত্র

## বহিঃসংযোগ

* 
* 

বিষয়শ্রেণী:১৮৭৩-এ জন্ম
বিষয়শ্রেণী:১৯১০-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
হিকারুনিক্স (লিনাক্স ডিস্ট্রিবিউশন)

থাম্ব|জিএনইউ টাইমলাইনের একটি পাঠ্য সংস্করণ যা ডিসট্রো নাম দিয়ে কাঁটাচামচ সম্পর্কগুলি সন্ধান করে
**হিকারুনিক্স** () লাইভ সিডিতে এক্স৮৬ স্থাপত্যের একটি রহিত লিনাক্স ডিস্ট্রিবিউশন। ড্যাম স্মল লিনাক্সের উপর ভিত্তি করে নির্মিত এ অপারেটিং সিস্টেম শেষ হালনাগাদ করা হয় ২০০৫ সালে। হিকারুনিক্স নামটি এনিমে সিরিজ হিকারু অন গো ও ইউনিক্স থেকে এসেছে।

বিষয়শ্রেণী:লিনাক্স ডিস্ট্রিবিউশন
অরোরা (লিনাক্স ডিস্ট্রিবিউশন)

**অরোরা** (, আগের **ইইইবুন্টু**) নেটবুকের জন্যে একটি অপারেটিং সিস্টেম। বর্তমান সংস্করণটি উবুন্টু-ভিত্তিক, যদিও এরপরের সংস্করণগুলো ডেবিয়ান আনস্টেবলের উপর ভিত্তি করে নির্মিত হতে পারে। ইইইবুন্টু মূলত আসুস ইইই পিসির জন্যে ডিজাইন করা হয়েছিলো।

চারটি ভিন্ন ভিন্ন সংস্করণ রয়েছে:
স্ট্যান্ডার্ড, এনবিআর, বেস এবং এলএক্সডিই।

## বহিঃসংযোগ

বিষয়শ্রেণী:লিনাক্স ডিস্ট্রিবিউশন
গোলাপ জল

**গোলাপ জল ** (; *গুলাব*)  হচ্ছে গোলাপ ফুলের পাপড়ি থেকে প্রস্তুতকৃত সুরভীত জল। এছাড়া পাতন প্রক্রিয়ায় গোলাপ তেল থেকে তৈরী করার সময় উপজাত হিসাবে গোলাপ জল তৈরী হয়। ইউরোপ ও এশিয়ায় খাবারকে সুবাসিত করতে, প্রসাধন এবং ঔষধ প্রস্তুত করতে গোলাপ জল ব্যবহৃত হয়। গোলাপ জলের সাথে চিনির মিশ্রনে গোলাপের সিরাপ তৈরী করা হয়।

কাসান, কামসার এবং বারজক অঞ্চলে গোলাপ জল উৎপাদনের জন্য প্রসিদ্ধ। ফারসি ভাষায় গুল অর্থ ফুল) এবং আব অর্থ জল।

## ইতিহাস
পারস্যের সাসানীয় সাম্রাজ্যে ফুল থেকে বিভিন্ন ধরনের সুগন্ধ তৈরীর প্রচলন ছিল। আঞ্চলিকভাবে মধ্য পারস্যে গোলাপ জলকে বলা হত  *golāb* এবং বাইজান্টাইন গ্রিক ভাষায় যার প্রতিশব্দ ছিল *zoulápin*। মধ্যযুগে পারস্যের রসায়নবিদ আভিসেন্না বাষ্পীয় পাতনের মাধ্যমে গোলাপ জল তৈরীর আধুনিক পদ্ধিত আবিষ্কার করেন। যা পরবর্তিতে বাণিজ্যিকভাবে সুগন্ধী ব্যবসায় প্রভাব ফেলে। 

গোলাপের সুগন্ধী তৈরী হয় গোলাপের তেল থেকে। যার অন্য নাম হল আতর। এই আতর তৈরীর সময় উপজাত হিসাবে গোলাপ জল প্রস্তুত হয়।

## তথ্যসূত্র

বিষয়শ্রেণী:গোলাপ
বিষয়শ্রেণী:আরব রন্ধনশৈলী
বিষয়শ্রেণী:গ্রিক রন্ধনশৈলী
বিষয়শ্রেণী:খাদ্য উপাদান
বিষয়শ্রেণী:মধ্যপ্রাচ্যীয় রন্ধনশৈলী
বিষয়শ্রেণী:সিরা
বিষয়শ্রেণী:আজারবাইজানি রন্ধনশৈলী
বিষয়শ্রেণী:ইরানি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:তুর্কি রন্ধনশৈলী
দেহ-ই মোখতার

**দেহ-ই মোখতার** (, রোমান হরফ অনুসারে  **Deh-e Mokhtār**; এবং **Deh-e Āqā Mokhtārī** বা **Mokhtār **নামে পরিচিত)  সিস্তন ও বালুচেস্তন প্রদেশ, ইরান এর  হিরমানল্যান্ড কাউন্টি এর কেন্দ্রীয় জেলার একটি গ্রাম । ২০০৬ সালের আদমশুমারি অনুযায়ী, এর জনসংখ্যা ছিল ৪০৩ জন এবং ৬৯ টি পরিবার বসবাস করছিল।

## তথ্যসূত্র

বিষয়শ্রেণী:উদ্ধৃতি টেমপ্লেট ইংরেজি প্যারামিটার ব্যবহার করেছে
সেনা দিবস (আর্মেনিয়া)

**সেনা দিবস** (আর্মেনিয়ান: Բանակի օր) ২৮ জানুয়ারি, আর্মেনিয়ায় একটি সরকারী ছুটির দিন হিসাবে প্রতি বছর পালিত হয়। এটি আর্মেনিয়ার সশস্ত্র বাহিনীর সৈন্যদের স্মরণ করে। সোভিয়েত ইউনিয়ন থেকে স্বাধীনতার ঘোষণার কয়েক মাস পর আর্মেনিয়ার রাষ্ট্রপতি লেভন টের-পেট্রোসহানের আদেশের মাধ্যমে ২৮ জানুয়ারি, ১৯৯২ সালে আর্মেনিয়ার সেনাবাহিনী প্রতিষ্ঠিত হয়েছিল।

## উদ্‌যাপন
২০০১ সালে আর্মেনিয়া রাষ্ট্রপতি, রবার্ট কোচারানিয়ান, সেনা দিবসটিকে একটি সরকারি ছুটির দিন হিসেবে আইনে স্বাক্ষর করবার পর, প্রথমবারের মতো দিনটি উদ্‌যাপন করা হয়েছিল। সেনা দিবস একটি ছুটির দিন।

## তথ্যসূত্র

বিষয়শ্রেণী:আর্মেনিয়ার সামরিক বাহিনী
ব্যাকস্ল্যাশ

**ব্যাকস্ল্যাশ লিনাক্স** () কুমার প্রেয়াশ কর্তৃক ভারতে নির্মিত উবুন্টু ও ডেবিয়ান-ভিত্তিক অপারেটিং সিস্টেম। 
এ অপারেটিং সিস্টেম ফ্রি সফটওয়্যার ভিত্তিক, আর প্রতিটা সংস্করণই ডিজনির "ফ্রোজেন" চলচ্চিত্রের কোন না কোন চরিত্রের নামে নামাঙ্কিত।  তৃতীয় প্রধান হালনাগাদ, ব্যাকস্ল্যাশ লিনাক্স ওলাফের পর থেকে "ব্যাকস্ল্যাশ শেল" নামে ওরা কেডিই-এর একটি পরিবর্তিত সংস্করণ ডিফল্ট ডেস্কটপ পরিবেশ হিসাবে ব্যবহার করছে। 

## ডিজাইন
ব্যাকস্ল্যাশ লিনাক্সের ডিজাইন অনেকটা শংকর। প্রথম দেখাতে দেখতে ম্যাক ওএস লাগলেও, এর মূল ভিত কেডিই। কিন্তু, আবার, কেডিই-ভিত্তিক ডিস্ট্রিবিউশন হওয়ার বদলে, এটি অনেকগুলো গ্নোম-ভিত্তিক এপ্লিকেশন নিয়ে আসে। তদুপরি, টাইটেল বারের বাটনগুলো ম্যাক ওএসের প্রতিনিধিত্ব করে, কিন্তু উইন্ডোজের মত করে সাজানো। টপ বার প্রথম দেখতে গ্নমের মত লাগে, কিন্তু এপ্লিকেশন ওপেন হওয়ার পর এটি ইউনিটিব্বা ম্যাকওএসের মত ইউনিভার্সাল মেনু বার হয়ে যায়

## উন্নয়ন
ব্যাকস্ল্যাশ লিনাক্সের উন্নয়ন ২০১৬-এর মাঝামাঝিতে শুরু হয়। উবুন্টু-ভিত্তিক হওয়ায়, এটি উবুন্টুর রিপোজিটরি এড প্যাকেজ সমর্থন করে এবং ইন্সটলেশন/রিমোভাল নিয়ন্ত্রণের জন্যে ডিসকাভার সফটওয়্যার সেন্টার ব্যবহার করে। এটার ইউআই অনেকবেশি রিসোর্স ব্যবহার না করেই নতুন ব্যবহারকারীদের জন্যে বেশ সাহায্যকারী হয়।

ব্যাকস্ল্যাশ লিনাক্স উবুন্টুর দীর্ঘ সমর্থিত শাখার উপর ভিত্তি করে নির্মিত।

### সিস্টেম রিকোয়ারমেন্ট
* এক্স৬৪ ইনটেল অথবা এএমডি৬৪ প্রসেসর 
* ২ জিবি র‍্যাম 
* হার্ড ডিস্কে ২০ জিবি খালি জায়গা (অথবা ইউএসবি ফ্ল্যাশ ড্রাইভ মেমরি কার্ড বা এক্সটারনাল ড্রাইভ)
* রেডিয়ন, ইনটেল এইচডি, এবং আইরিস গ্রাফিক্স অথবা এনভিডিয়া জিপিউ 
* ভিজিএ (ভিডিও গ্রাফুক্স এরে) সমর্থিত স্ক্রিন
* ইন্সটলার মিডিয়ার জন্যে হয় একটা অপটিকাল ডিস্ক ড্রাইভ অথবা ইউএসবি 
* হালনাগাদ ডাউনলোডের জন্যে ইন্টারনেট প্রবেশাধিকার হলে ভালো হয়।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
মার্থা হাইয়ার

থাম্ব|১৯৫৪ সালে মার্থা হাইয়ার

**মার্থা হাইয়ার** (; ১০ আগস্ট ১৯২৪ - ৩১ মে ২০১৪) ছিলেন একজন মার্কিন অভিনেত্রী। তিনি *[[সাম কেম রানিং]]* (১৯৫৮) চলচ্চিত্রে গোয়েন ফ্রেঞ্চ চরিত্রে অভিনয় করে সর্বাধিক খ্যাতি অর্জন করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার আত্মজীবনী *ফাইন্ডিং মাই ওয়ে: আ হলিউড মেমোইয়ার* ১৯৯০ সালে প্রকাশিত হয়।

## প্রারম্ভিক জীবন
হাইয়ার ১৯২৪ সালের ১০ই আগস্ট টেক্সাসের ফোর্ট ওয়ার্থে এক ধনাট্য পরিবারে জন্মগ্রহণ করেন। তার পিতা জুলিয়েন ক্যাপার্স হাইয়ার (১৮৯৪-১৯৭৪) ছিলেন একজন অ্যাটর্নি ও বিচারক। তিনি নুরেমবার্গে দ্বিতীয় বিশ্বযুদ্ধের যুদ্ধপরাধীদের বিচারক ছিলেন। তার মাতা আইনেস রেবেকা (জন্মনাম: বার্নহার্ট, ১৮৯২-১৯৬৯)। তিন বোনের মধ্যে তিনি মেজ, তার বড় বোন আইনেস অ্যান (১৯২০-২০১৪) এবং ছোট বোন জিন (জ. ১৯২৮)।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯২৪-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:টেক্সাসের অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ইহুদি লেখিকা
বিষয়শ্রেণী:ইহুদি মার্কিন লেখক
বিষয়শ্রেণী:মার্কিন নারী স্মৃতিকথাকার
বিষয়শ্রেণী:মার্কিন স্মৃতিকথাকার
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন নারী
রোজ্যানা আর্কেট

**রোজ্যানা লিসা আর্কেট** (; জন্ম: ১০ আগস্ট ১৯৫৯) হলেন একজন মার্কিন অভিনেত্রী, চলচ্চিত্র পরিচালক ও প্রযোজক। তিনি টেলিভিশন চলচ্চিত্র *দ্য এক্সিকিউশনারস সং*-এ অভিনয় করে একটি এমি পুরস্কারের মনোনয়ন লাভ করেন, এবং *[[ডেসপারেটলি সিকিং সুজান]]* (১৯৮৫) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। তার অন্যান্য উল্লেখযোগ্য চলচ্চিত্রসমূহ হল *আফটার আওয়ার্স* (১৯৮৫), *দ্য বিগ ব্লু* (১৯৮৮), *[[পাল্প ফিকশন]]* (১৯৯৪), ও *ক্র্যাশ* (১৯৯৬)। ২০০২ সালে তিনি *সার্চিং ফর ডেবরা উইঙ্গার* প্রামাণ্যচিত্র নির্মাণ করেন এবং ২০০৬ থেকে ২০০৭ সালে এবিসি চ্যানেলের সিটকম *হোয়াট অ্যাবাউট ব্রায়ান?*-এ অভিনয় করেন।

## প্রারম্ভিক জীবন
আর্কেট ১৯৫৯ সালের ১০ই আগস্ট নিউ ইয়র্ক সিটিতে জন্মগ্রহণ করেন। তার মাতা ব্রেন্ডা অলিভিয়া "মার্ডি" (জন্মনাম: নোয়াক; ১৯৩৯-১৯৯৭) ছিলেন একজন অভিনেত্রী, কবি, মঞ্চ সঞ্চালক, অভিনয়ের শিক্ষক, থেরাপিস্ট ও সমাজকর্মী। তিনি ইহুদি ধর্মাবলম্বী ছিলেন এবং তার পরিবার পোল্যান্ড ও রাশিয়া থেকে অভিবাসিত হয়ে মার্কিন যুক্তরাষ্ট্রে এসেছিল। রোসানার পিতা লুইস আর্কেট একজন চলচ্চিত্র অভিনেতা, চিত্রনাট্যকার ও প্রযোজক। রোসানার পিতামহ ক্লিফ আর্কেট ছিলেন একজন কৌতুকাভিনেতা। তার পিতার বংশনাম আর্কেট মূলত ফরাসি কানাডীয় "আর্কুয়েত" থেকে উদ্ভূত। তার পিতা ক্যাথলিকবাদ থেকে ইসলাম ধর্মে ধর্মান্তরিত হন। তার পিতার দিক থেকে অভিযাত্রী মেরিওয়েদার লুইসের সাথে তার সম্পর্ক রয়েছে। তার ভাইবোনেরা হলেন প্যাট্রিসিয়া, অ্যালেক্সিস, রিচমন্ড ও ডেভিড। তারা সকলেই অভিনয়ের সাথে জড়িত।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আর্কেট পরিবার
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী চলচ্চিত্র পরিচালক
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন নারী চলচ্চিত্র প্রযোজক
ডায়ান ভেনোরা

**ডায়ান ভেনোরা** (; জন্ম: ১০ আগস্ট ১৯৫২) হলেন একজন মার্কিন অভিনেত্রী।

১৯৭৭ সালে জুলিয়ার্ড স্কুল থেকে পড়াশোনা শেষ করার পর ১৯৮১ সালে আলবার্ট ফিনির বিপরীতে *উলফেন* দিয়ে তার চলচ্চিত্রে অভিষেক হয়। তিনি ক্লিন্ট ইস্টউড পরিচালিত *বার্ড* (১৯৮৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে নিউ ইয়র্ক ফিল্ম ক্রিটিকস সার্কেল পুরস্কার অর্জন করেন এবং গোল্ডেন গ্লোব পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্রসমূহ হল *দ্য কটন ক্লাব* (১৯৮৪), *হিট* (১৯৯৫), *[[রোমিও + জুলিয়েট]]* (১৯৯৬), *দ্য জ্যাকেল* (১৯৯৭), *দি ইনসাইডার* (১৯৯৯) ও *[[হ্যামলেট (২০০০-এর চলচ্চিত্র)|হ্যামলেট]]* (২০০০)।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:কানেটিকাটের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন শেকসপিয়রীয় অভিনেত্রী
বিষয়শ্রেণী:জুলিয়ার্ড স্কুলের প্রাক্তন শিক্ষার্থী
ডোমকল বিধানসভা কেন্দ্র

**ডোমকল (বিধানসভা কেন্দ্র)** ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৫ নং ডোমকল বিধানসভা কেন্দ্রটি আজিমগঞ্জগোলা, গড়াইমারি, জুগিন্দা, সারঙ্গপুর, ভগীরথপুর, গরিবপুর, জুরানপুর, ঘোড়ামারা, মধুরকুল, ডোমকল, জিতপুর ও রাইপুর  গ্রাম পঞ্চায়েত গুলি ডোমকল সমষ্টি উন্নয়ন ব্লক এর অন্তর্গত।

ডোমকল বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, সিপিআই (এম) -এর আনিসুর রহমান তার নিকটবর্তী প্রতিদ্বন্দ্বী কংগ্রেসের সৌমিক হোসেনকে পরাজিত করেন।

### ১৯৭৭-২০০৬
২০০৬, ২০০১, ১৯৯৬ এবং ১৯৯১ সালের নির্বাচনে, সিপিআই (এম) -এর আনিসুর রহমান ডোমকল কেন্দ্র থেকে জয়লাভ করেন তার নিকটবর্তী প্রতিদ্বন্দ্বী ২০০৬  এবং ২০০১ সালে  কংগ্রেসের রেজাউল করিমকে পরাজিত করেন, ১৯৯৬ সালে কংগ্রেসের সাদেক রেজাকে পরাজিত করেন  এবং ১৯৯১ সালে সারকের মোক্তার হোসেন।  অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ সালে সিপিআই (এম) -এর এমডি. আব্দুল বারি কংগ্রেসের এক্রামুল হক বিশ্বাসকে পরাজিত করেন,  ১৯৮২ সালে আইইউএমএল এর এ.কে.এম.হাজেকুল আলমকে  এবং ১৯৭৭ সালে কংগ্রেসের এক্রামুল হক বিশ্বাসকে পরাজিত করেন।

### ১৯৬৭-১৯৭২
কংগ্রেসের এক্রামুল হক বিশ্বাস ১৯৭২ সালে জয়ী হন।  সিপিআই (এম) -এর এমডি. আব্দুল বারি ১৯৭১ সালে জয়ী হন।  কংগ্রেসের এক্রামুল হক বিশ্বাস ১৯৬৯ সালে জয়ী হয়।  সিপিআই (এম) -এর এমডি. আব্দুল বারি ১৯৬৭ সালে জয়ী হন।  এর আগে ডোমকল কেন্দ্রে কোন আসন ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মুর্শিদাবাদ জেলার রাজনীতি
ইজিপিজি (লিনাক্স ডিস্ট্রিবিউশন)

**ইজিপিজি** (, আগের **উবুন্টু ইইই**) উবুন্টুর উপর নির্মিত নেটবুক লক্ষ্য করে তৈরি একটি লিনাক্স ডিস্ট্রিবিউশন ছিলো। উবুন্টুর উপর ভিত্তি করে নির্মিত হলেও, এটায় কম ক্ষমতাসম্পন্ন কম্পিউটারে চলার জন্যে ও ওয়েব এপ্লিকেশন চালাতে প্রয়োজনীয় পরিবর্তন আনা হয়েছিলো। ইজিপজি একটি ওপেন সোর্স প্রকল্পের আওতায় উন্নয়ন করা হয়, যদিও এটি ফ্রি ও ওপেন সোর্স সফটওয়্যারের বদলে জনপ্রিয় ওয়েব এপ্লিকেশন ও মালিকানাধীন সফটওয়্যার ব্যবহার করে। 

## তথ্যসূত্র

বিষয়শ্রেণী:লিনাক্স ডিস্ট্রিবিউশন
স্থানীয় বিজ্ঞাপন

**স্থানীয় বিজ্ঞাপন** গুলি গ্রাহকের(ক্রেতা,ব্যবহারকারী) স্থান অনুযায়ী কিছু  আকর্ষণীয়  বিজ্ঞাপন প্রদান করে।জিও(মার্কেটিং),লোকাল সার্চ(ইন্টারনেট) উদ্দেশ্যকারী জন্যে স্থানীয় বিজ্ঞাপন গুলি ব্যবহৃত হয়। .

## আরও দেখুন

* Geo (marketing) জিও(মার্কেটিং)
* Local search (Internet) লোকাল সার্চ (ইন্টারনেট)
* Positioning (telecommunications) পসিসানিং (টেলি কমিউনিকেশন)
* {online advert(pop up)

## তথ্যসূত্র

বিষয়শ্রেণী:বিজ্ঞাপন
উবুন্টু টাচ

**উবুন্টু টাচ** (, **উবুন্টু ফোন** হিসেবেও পরিচিত) উবুন্টুর মোবাইল সংস্করণ। এটি পূর্বে ক্যানোনিকাল লিমিটেড, বর্তমানে ইউবিপোর্টস সম্প্রদায় উন্নয়ন করে থাকে।

প্রধানত এটি টাচস্ক্রিন মোবাইল ডিভাইস স্মার্টফোন, ট্যাবলেটের জন্যে ডিজাইন করা হয়েছে। কিন্তু প্রকৃত লক্ষ্য ছিলো উবুন্টু টাচকে ল্যাপটপ/ডেস্কটপ, ইন্টারনেট অব থিংস, টেলিভিশন, এবং স্মার্টওয়াচে উবুন্টু টাচ এনে একটি ঐক্যবদ্ধ কর্মব্যস্ততা নিশ্চিত করা।

মার্ক শাটলওয়ার্থ ঘোষণা দেন যে, বাজার দর কম হওয়ার কারণে ক্যানোনিকাল লিমিটেড এ প্রকল্প এপ্রিল ৫, ২০১৭ সালে রহিত করবে। পরবর্তীতে ইউবিপোর্টস সম্প্রদায় এটি গ্রহণ করে।

## বহিঃসংযোগ

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:ক্যানোনিকাল (কোম্পানি)
বিষয়শ্রেণী:ক্লাউড ক্লায়েন্ট
বিষয়শ্রেণী:এমবেডেড লিনাক্স ডিস্ট্রিবিউশন
বিষয়শ্রেণী:মুক্ত মোবাইল সফটওয়্যার
বিষয়শ্রেণী:মোবাইল লিনাক্স
বিষয়শ্রেণী:মোবাইল অপারেটিং সিস্টেম
বিষয়শ্রেণী:২০১৩-এ প্রবর্তিত পণ্য
বিষয়শ্রেণী:স্মার্টফোন অপারেটিং সিস্টেম
বিষয়শ্রেণী:ট্যাবলেট অপারেটিং সিস্টেম
বিষয়শ্রেণী:টাচ ইউজার ইন্টারফেস
বিষয়শ্রেণী:উবুন্টু (অপারেটিং সিস্টেম)
বিষয়শ্রেণী:উবুন্টু ডিরাইভেটিভ
কাস্তিলের প্রথম ফিলিপ

**প্রথম ফিলিপ**(২২ জুলাই ১৪৭৮-২৫ সেপ্টেম্বর ১৫০৬) যিনি **সুদর্শন ফিলিপ** নামেও পরিচিত, প্রথম হ্যাবসবার্গ বংশের সদস্য হিসেবে কাস্তিলের সিংহাসন আরোহণ করেন। তিনি পবিত্র রোম সাম্রাজ্যের প্রথম ম্যাক্সিমিলিয়ান এবং তার প্রথম স্ত্রী মেরি অব বার্গেন্ডির সন্তান ছিলেন।

ফিলিপের বয়স চার বছরেরও কম ছিল যখন তার মা মারা যান এবং তিনি মায়ের উত্তরাধিকারী হিসেবে চতুর্থ ফিলিপ নামে বার্গেন্ডির ডাচি ও বার্গেন্ডীয় নেদারল্যান্ডসের শাসনভার গ্রহণ করেন। ১৪৯৬ সালে ফিলিপের বাবা তার সাথে জোয়ানা অব কাস্তিলের বিবাহের আয়োজন করেন যিনি ছিলেন আরাগোনের রাজা ফার্দিনান্দ ও কাস্তিলের রানি ইসাবেলার দ্বিতীয় কন্যা। প্রায় একই সময়ে ফিলিপের বোন মার্গারেটকে জোয়ানার ভাই জন এর বিয়ে দেওয়া হয়, যা উভয়ের পিতার একটা সমঝোতার অংশ ছিল। বিবাহের চার বছরের মধ্যেই বড় ভাই, বড় বোন আর শিশু ভাগ্নের মৃত্যুর ফল স্বরূপ জোয়ানা আরাগন ও কাস্তিলের সম্ভাব্য উত্তারাধিকারী হন।  ১৫০৪ সালে ইসাবেলের মৃত্যুর পর জোয়ানা কাস্তিলের রানি হলে ফিলিপ দাম্পত্য অধিকার কাস্তিলের রাজা হন। মাত্র দুই বছর পরেই তার মৃত্যু হলে জোয়ানা শোকে পাগলপ্রায় হয়ে যান।

ফিলিপ প্রথম  হ্যাবসবার্গ বংশীয় হিসেবে স্পেনের সিংহাসনে আরোহণ করেন এবং এখন পর্যন্ত সকল স্পেনীয় রাজার পূর্বপুরুষ। তিনি তার পিতার পূর্বে মৃত্যুবরণ করেন তাই পিতৃরাজ্য লাভ করতে পারেন নি; কিন্তু ফিলিপের পুত্র পঞ্চম চার্লস শেষ পর্যন্ত হ্যাবসবার্গ, কাস্তিল, বার্গেন্ডি ও আরাগনের সিংহাসন একত্রিত করেন।

## তথ্যসূত্র

বিষয়শ্রেণী:১৪৭৮-এ জন্ম
বিষয়শ্রেণী:১৫০৬-এ মৃত্যু
বিষয়শ্রেণী:সম্রাটের পুত্র
আইচাতো ওসমান ইস্যাকা

মেজর **আইচাতো ওসমান ইস্যাকা**, নিয়ামে সামরিক হাসপাতালে সমাজকর্মের উপ-পরিচালক,যিনি প্রথম নাইজার সামরিক নারীদের মধ্যে একজন নারী। ২০১৬ সালে তিনি জাতিসংঘের মিলিটারি জেন্ডার অ্যাডভোকেট অব দ্য ইয়ার পুরস্কার লাভ করেন তার চাকরি সেবা প্রদানের জন্য বিশেষ করে- গও,মালি জাতিসংঘ শান্তিরক্ষা বাহিনীর সাথে,জাতিসংঘের মাল্টিডাইমেনশিয়াল ইন্টিগ্রেটেড স্টেবিলাইজেশন মিশন ইন মালি সাথে উল্লেখ্য ২০১৪-২০১৫ সালের সেবার জন্য পুরস্কার পান। তিনি জাতিসংঘের নিরাপত্তা পরিষদের বিশ্লেষণ ১৩২৫ (২০০০) অনুসারে নারীদের অংশগ্রহণ বৃদ্ধি এবং শান্তিচুক্তির প্রচেষ্টায় লিঙ্গভিত্তিক দৃষ্টিভঙ্গি সংহত করার জন্য বেসামরিক-সামরিক সহযোগিতা কক্ষের অধিনায়ক হিসেবে দায়িত্ব পালন করেন। ইস্যাকা অন্যান্য সকল পুরুষ সহকর্মীদের সাথেও ছিলেন, তাদের নারীদের ও শিশুদের জন্য বিষয়টি আরও সহজতম করে তুলেন। তিনি এই পুরস্কারের প্রথম প্রাপক ছিলেন।

২৯ মার্চ ২০১৭ তারিখে, ইস্যাকা মার্কিন যুক্তরাষ্ট্রের আন্তর্জাতিক সাহসী নারী পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সামরিক নারী কর্মিবৃন্দ
বিষয়শ্রেণী:নারী সামরিক ব্যক্তিত্ব
মিউটিনি অন দ্য বাউন্টি (১৯৩৫-এর চলচ্চিত্র)

***মিউটিনি অন দ্য বাউন্টি*** () হল ফ্র্যাংক লয়েড পরিচালিত ১৯৩৫ সালের মার্কিন নাট্য চলচ্চিত্র। চার্লস নরডফ ও জেমস নরম্যান হলের *[[মিউটিনি অন দ্য বাউন্টি (উপন্যাস)|একই নামের]]* উপন্যাস অবলম্বনে নির্মিত ছবিটিতে প্রধান চরিত্রে অভিনয় করেন চার্লস লটন ও ক্লার্ক গ্যাবল। এছাড়া অন্যান্য চরিত্রে অভিনয় করেন ফ্রাঞ্চট টোন, মোভিতা কাস্তানেদা, ও ম্যামো ক্লার্ক।

*মিউটিনি অন দ্য বাউন্টি* সে সময়ের অন্যতম হিট চলচ্চিত্র ছিল। চলচ্চিত্রটির ঐতিহাসিক সত্যতা প্রশ্নবিদ্ধ হলেও চলচ্চিত্র সমালোচকেরা এটিকে *মিউটিনি অন দ্য বাউন্টি* উপন্যাসের শ্রেষ্ঠ উপযোগকরণ বলে অভিহিত করে। চলচ্চিত্রটি ৮ম একাডেমি পুরস্কার আয়োজনে শ্রেষ্ঠ চলচ্চিত্র বিভাগে পুরস্কৃত হয়।

## কুশীলব

* চার্লস লটন - ক্যাপ্টেন ব্লাই
* ক্লার্ক গ্যাবল - ফ্লেচার ক্রিশ্চিয়ান
* ফ্রাঞ্চট টোন - বায়াম
* মোভিতা কাস্তানেদা - তেহানি
* ম্যামো ক্লার্ক - মাইমিতি
* হার্বার্ট মুনডিন - স্মিথ
* এডি কোয়াইলান - এলিসন
* ডুডলি ডিগস - বাচ্চাস
* ডোনাল্ড ক্রিস্প - বার্কিট
* হেনরি স্টিভেনসন - স্যার জোসেফ ব্যাংকস
* ফ্রান্সিস লিস্টার - ক্যাপ্টেন নেলসন
* স্প্রিং বাইংটন - মিসেস বায়াম
* বাইরন রাসেল - কুইন্টাল
* ডেভিড টরেন্স - লর্ড হুড
* ডগলাস ওয়ালটন - স্টুয়ার্ট
* ইয়ান উলফ - ম্যাগস
* ডাউইট জেনিংস - ফ্রাইয়ার
* ইভান এফ. সিম্পসন - মরগ্যান
* ভের্নন ডাউনিং - হেওয়ার্ড
* বিল ব্যামব্রিজ - হিথিটি
* মারিওন ক্লেটন - ম্যারি এলিসন
* স্ট্যানলি ফিল্ডস - মুসপ্রাট
* ওয়ালিস ক্লার্ক - মরিসন
* ক্রাউফোর্ড কেন্ট - লেফটেন্যান্ট এডওয়ার্ডস
* প্যাট ফ্ল্যাহার্টি - চার্চিল
* আলেক ক্রেইজ - ম্যাকয়
* হাল লেসুর - মিলার্ড
* হ্যারি অ্যালেন - হোয়েরিম্যান

## সঙ্গীত
চলচ্চিত্রের সঙ্গীত পরিচালনা করেছেন হার্বাট স্টটহার্ট ও ন্যাট ডব্লিউ. ফিনস্টন।

## মূল্যায়ন
### বক্স অফিস
মেট্রো-গোল্ডউইন-মেয়ারের নথি অনুসারে চলচ্চিত্রটি মার্কিন যুক্তরাষ্ট্র ও কানাডায় ২,২৫০,০০০ মার্কিন ডলার এবং এর বাইরে ২,২১০,০০০ মার্কিন ডলার সহ মোট ৪,৪৬০,০০০ মার্কিন ডলার আয় করে। এটি ১৯৩৫-৩৬ সালে ব্রিটিশ বক্স অফিসে তৃতীয় জনপ্রিয়তম চলচ্চিত্র ছিল।

### পুরস্কার ও স্বীকৃতি
;একাডেমি পুরস্কার

;আমেরিকান ফিল্ম ইনস্টিটিউটের স্বীকৃতি
* এএফআইয়ের ১০০ বছর... ১০০ চলচ্চিত্র:
** #৮৬ (১৯৯৮-এর সংস্করণ)
* এএফআইয়ের ১০০ বছর... ১০০ নায়ক ও খলনায়ক:
** ক্যাপ্টেন ব্লাই, খলনায়ক #১৯

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৩৫-এর চলচ্চিত্র
বিষয়শ্রেণী:১৯৩০-এর দশকের ঐতিহাসিক চলচ্চিত্র
বিষয়শ্রেণী:১৯৩০-এর দশকের রোমাঞ্চকর চলচ্চিত্র
বিষয়শ্রেণী:আরভিং থালবার্গ প্রযোজিত চলচ্চিত্র
বিষয়শ্রেণী:ফ্র্যাংক লয়েড পরিচালিত চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন ঐতিহাসিক চলচ্চিত্র
বিষয়শ্রেণী:মার্কিন রোমাঞ্চকর চলচ্চিত্র
বিষয়শ্রেণী:মেট্রো-গোল্ডউইন-মেয়ারের চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:মার্কিন অভিযানধর্মী নাট্য চলচ্চিত্র
বিষয়শ্রেণী:সমুদ্রে ভ্রমণ চলচ্চিত্র
বিষয়শ্রেণী:জাহাজের পটভূমিতে চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:মৃত্যুদণ্ড সম্পর্কে চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
মিউটিনি অন দ্য বাউন্টি (১৯৬২-এর চলচ্চিত্র)

***মিউটিনি অন দ্য বাউন্টি*** হল লুইস মাইলস্টোন পরিচালিত ১৯৬২ সালের মার্কিন মহাকাব্যিক ঐতিহাসিক নাট্য চলচ্চিত্র। চার্লস নরডফ ও জেমস নরম্যান হলের *[[মিউটিনি অন দ্য বাউন্টি (উপন্যাস)|একই নামের]]* উপন্যাস অবলম্বনে নির্মিত এই ছবিতে শ্রেষ্ঠাংশে অভিনয় করেন মার্লোন ব্র্যান্ডো, ট্রেভর হাওয়ার্ড ও রিচার্ড হ্যারিস। এটি এই উপন্যাস অবলম্বনে নির্মিত দ্বিতীয় মার্কিন চলচ্চিত্র, প্রথমটি ছিল *[[মিউটিনি অন দ্য বাউন্টি (১৯৩৫-এর চলচ্চিত্র)|মিউটিনি অন দ্য বাউন্টি]]* (১৯৩৫)। ক্যারল রিডের পরিবর্তে লুইস মাইলস্টোনকে এই চলচ্চিত্র পরিচালনার দায়িত্ব দেওয়া হয়। এটি মাইলস্টোনের পরিচালিত সর্বশেষ চলচ্চিত্র।

চলচ্চিত্রটি ৩৫তম একাডেমি পুরস্কার আয়োজনে শ্রেষ্ঠ চলচ্চিত্রসহ সাতটি বিভাগে মনোনয়ন লাভ করে, কিন্তু কোন পুরস্কার জয় করে নি।

## কুশীলব
* মার্লোন ব্র্যান্ডো - লেফটেন্যান্ট ফ্লেচার ক্রিশ্চিয়ান
* ট্রেভর হাওয়ার্ড - ক্যাপ্টেন উইলিয়াম ব্লাই
* রিচার্ড হ্যারিস - সিম্যান জন মিলস
* হিউ গ্রিফিথ - সিম্যান আলেকজান্ডার স্মিথ
* রিচার্ড হেইডন - হর্টিকালচারিস্ট উইলিয়াম ব্রাউন
* টারিটা টেরিপাইয়া - যুবরাজ্ঞী মাইমিতি
* মাতাহিয়ারি তামা - হিতিহিতি
* পার্সি হারবার্ট - সিম্যান ম্যাথিউ কুইন্টাল
* ডানকান ল্যামন্ট - সিম্যান এডওয়ার্ড বার্কেট
* চিপস রাফার্টি - সিম্যান মাইকেল বাইর্ন
* নোয়েল পারসেল - হেমসম্যান উইলিয়াম ম্যাকয়
* অ্যাশলি কাওয়ান - স্যামুয়েল ম্যাক
* এডি বাইর্ন - জন ফ্রেয়ার
* ফ্রাঙ্ক সিলভেরা - মিনারিল

## সঙ্গীত
চলচ্চিত্রের সঙ্গীত পরিচালনা করেছেন ব্রনিস্লাভ কাপের।

## পুরস্কার ও স্বীকৃতি
;একাডেমি পুরস্কার
* **মনোনীত:** শ্রেষ্ঠ চলচ্চিত্র - অ্যারন রোসেনবার্গ (প্রযোজক)
* **মনোনীত:** শ্রেষ্ঠ মৌলিক সুর - ব্রনিস্লাভ কাপের
* **মনোনীত:** শ্রেষ্ঠ মৌলিক গান - ব্রনিস্লাভ কাপের (সঙ্গীত) ও পল ফ্রান্সিস ওয়েবস্টার (গীত) - "লাভ সং (ফলো মি)"
* **মনোনীত:** শ্রেষ্ঠ নির্মাণ পরিকল্পনা, সেট নির্মাণ - জর্জ ডব্লিউ. ডেভিস, হেনরি গ্রেস, হিউ হান্ট ও জোসেফ ম্যাকমিলান
* **মনোনীত:** শ্রেষ্ঠ চিত্রগ্রহণ, রঙিন - রবার্ট সার্টিজ
* **মনোনীত:** শ্রেষ্ঠ চিত্রসম্পাদনা - জন ম্যাকসুইনি জুনিয়র
* **মনোনীত:** শ্রেষ্ঠ বিশেষ ইফেক্টস - এ. আর্নল্ড গিলেস্পি (দৃশ্য) ও মিলো বি. লরি (শব্দ)

;আমেরিকান ফিল্ম ইনস্টিটিউটের স্বীকৃতি
* ২০০৫: এএফআইয়ের ১০০ বছর... চলচ্চিত্রের সুর #১৭

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৬২-এর চলচ্চিত্র
বিষয়শ্রেণী:১৯৬০-এর দশকের ঐতিহাসিক চলচ্চিত্র
বিষয়শ্রেণী:১৯৬০-এর দশকের নাট্য চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন ঐতিহাসিক চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:মার্কিন পুনর্নির্মিত চলচ্চিত্র
বিষয়শ্রেণী:মেট্রো-গোল্ডউইন-মেয়ারের চলচ্চিত্র
বিষয়শ্রেণী:লুইস মাইলস্টোন পরিচালিত চলচ্চিত্র
বিষয়শ্রেণী:সমুদ্রে ভ্রমণ চলচ্চিত্র
বিষয়শ্রেণী:সমুদ্র রোমাঞ্চকর চলচ্চিত্র
বিষয়শ্রেণী:জাহাজের পটভূমিতে চলচ্চিত্র
বিষয়শ্রেণী:মার্কিন চলচ্চিত্রের পুনর্নির্মাণ
বিষয়শ্রেণী:দ্রোহ সম্পর্কে চলচ্চিত্র
বিষয়শ্রেণী:১৯৬০-এর দশকের ইংরেজি ভাষার চলচ্চিত্র
বিষয়শ্রেণী:১৯৬০-এর দশকের মার্কিন চলচ্চিত্র
জান্নাত আল গেজী

**জান্নাত আল গেজী** একজন ইরাকি মানবাধিকার কর্মী এবং ইরাকে নারী স্বাধীনতা সংস্থার উপ-পরিচালক। তিনি ও তার সংগঠন ইরাকি গৃহযুদ্ধে মানুষকে সহায়তা দিয়েছিলেন এবং ইয়াজিদী এবং অন্যান্য সংস্কৃতির নারী যারা ইরাকে ইসলামীক রাষ্ট্র থেকে পালায়ন এবং আত্মগোপন করেন তাদের কে সাহায্য করেছিলেন যেখানে মারাত্মক কোনো ঝুকি ছিলনা। ইরাকি নারীদের গার্হস্থ্য সহিংসতা নিয়েও তারা সাহায্য করেন। জন্নাত নিজের পরিবারের কাছ থেকে ঘরোয়া নির্যাতনের শিকার হয়েছিলেন যেখানে ধারণা করা হয়েছিল যে সে তাদের অসম্মান করেছে। তিনি আন্তর্জাতিক সাহসী নারী পুরস্কার প্রাপক একজন আন্তর্জাতিক নারী।

পুরস্কার প্রাপ্তির পর তিনি মিনেসোটাতে সহ-পুরস্কার বিজয়ী বোন ক্যারোলের সাথে অন্যান্য শহর পরিদর্শন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:নারী মানবাধিকার কর্মী
নাটালিয়া পন্স দি লিওন

**নাটালিয়া পন্স দি লিওন** (জন্ম ১৯৮১ খ্রিষ্টাব্দ) একজন কলম্বিয়ান নারী এবং অ্যাসিড আক্রমণ অপরাধের শিকার যিনি সফলভাবে তার দেশে অ্যাসিড আক্রমণ অপরাধীদের জন্য আইনি প্রচারাভিযান চালান।

## আক্রমণ
পন্স দি লিয়ন, যিনি একজন সফল ব্যবসায়ী নারী  ছিলেন।তিনি যখন ২৭ শে মার্চ ২০১৪ তারিখে সান্তা বারবারায় তার মায়ের সাথে দেখা করতে যান ঠিক সেই সময় তার মুখ ও শরীরের উপর সালফিউরিক অ্যাসিডের লিটার নিক্ষেপ করেছিলেন জনাথন ভ্যাগা নামক ব্যক্তি। ভেগা একজন প্রাক্তন প্রতিবেশী, পন্স দি লিয়নের সাথে সম্পর্কের বিষয়ে ভেগার প্রস্তাবে সম্মত না থাকায় পরে তাকে বিভিন্ন মৃত্যু হুমকি দেয়। আক্রমণের ফলে তার শরীরের ২৪% গুরুতরভাবে পুড়ে গেছে। হামলার পর পেন্স দি লিওন তার মুখ ও শরীরে ১৫ টি পুনর্গঠনমূলক অস্ত্রোপচার সম্পন্ন করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:১৯৮০-এ জন্ম
বিষয়শ্রেণী:বিবিসি ১০০ নারী
বিষয়শ্রেণী:অ্যাসিড আক্রমণে শিকার
বিষয়শ্রেণী:অ্যাসিড আক্রমণের শিকার
রেবেকা কাবুঘু

**রেবেকা কাবুঘু** (জন্ম ৪ সেপ্টেম্বর, ১৯৯৪) একজন কঙ্গোর কর্মী যিনি সরকার কর্তৃক আটক ছিলেন। তিনি কনিষ্ঠতম কয়েদীদের একজন বলে উল্লেখ করা হয় এবং ২০১৭ সালে আন্তর্জাতিক সাহসী নারী পুরস্কার  লাভ করা একজন নারী।

## জীবন

১৯৯৪ সালে গণতান্ত্রিক কঙ্গো প্রজাতন্ত্রতে তিনি গমা নামক শহরে জন্মগ্রহণ করেন। তিনি "লুচা-LUCHA" (লুতি পোর লি চেন্জমেন্ট-পরিবর্তনের জন্য সংগ্রাম) এর একজন সদস্য ছিলেন যা জুন ২০১২ সালে তার শহরে প্রতিষ্ঠিত হয়। লুচা পরিবর্তনের জন্য একটি আন্দোলন ছিল।

কঙ্গোয়ের জাতীয় গোয়েন্দা সংস্থার দ্বারা "বিদ্রোহবাদী আন্দোলন" হিসাবে লুচা আন্দলনের বিরোধিতা করা হয় এবং কাবুঘু সহ ছয় সদস্যকে কয়েকটি শান্তিপূর্ণ বিক্ষোভের পর ১৬ ফেব্রুয়ারিতে গ্রেফতার করা হয়, কিন্তু শেষ পর্যন্ত বিক্ষোভ "ডেড সিটি-মৃত শহর" নামে পরিচিত হয়ে যায়। রাষ্ট্রপতি জোসেফ কবিলার কঙ্গো সংবিধানের প্রতি অসম্মান ও অবহেলা করার জন্য বেসামরিকদের উৎসাহীত করায় তিনি এবং অন্যান্য পাঁচজনকে অভিযুক্ত করা হয়।

তিনি সামাজিক যোগাযোগ মাধ্যম এবং আন্তর্জাতিক প্রচার মাধ্যমে  "বিশ্বের কনিষ্ঠতম কয়েদীদের একজন" হিসেবে চিহ্নিত হয় এবং তখন তিনি কারাগারে ছয় মাস অতিবাহিত করেন।

১৯ ডিসেম্বর ২০১৩ তারিখে, রেবেকা অন্যান্য ১৯ জন কর্মীদের মধ্যে ছিলেন যারা পুনরায় অসাংবিধানিক সরকার বিষয়টি বিবেচনা করে প্রতিবাদ করেন এবং গ্রেফতার হন। তিনি এক সপ্তাহের মধ্যেই মুক্তি পান কিন্তু কঙ্গোতে উন্নতির জন্য একটি অগ্রণী অহিংস অভিযান অব্যাহত রাখেন।

১২ জন নারীর সাথে কাবুঘুকে মেলানিয়া ট্রাম্প দ্বারা মার্চ ২০১৭ আন্তর্জাতিক সাহসী নারী পুরস্কার প্রদান করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:১৯৯৪-এ জন্ম
বিষয়শ্রেণী:নারী মানবাধিকার কর্মী
এলিমেন্ট ওএস

**এলিমেন্ট ওএস** () হোম থিয়েটার পিসির জন্যে বিশেষভাবে নির্মিত একটি লিনাক্স ডিস্ট্রিবিউশন। ২০১১ সালে এর উন্নয়ন রহিত করা হয়।

## বৈশিষ্ট্য

এলিমেন্ট ওএস জুবুন্টুর উপর ভিত্তি করে নির্মিত এবং উবুন্টুর রিপোজিটরি সমর্থন করে। এটি তার নিজস্ব রিপোজিটরি ও উবুন্টু রিপোজিটরি দুটোর সাথেই এপিটি ব্যবহার করতো।
প্যাকেজ ম্যানেজারের সাথে সাথে, এলিমেন্ট ওএস অলমাইএপসের সাথেই চুক্তিবদ্ধ ছিলো। 

## তথ্যসূত্র

বিষয়শ্রেণী:লিনাক্স ডিস্ট্রিবিউশন
মেলিবগো মলফি

**মেলিবগো মলফি** (জন্মগ্রহণ করেন ১৯৮০ সাল) একজন বতসোয়ানা বাস্কেটবল খেলোয়াড় যিনি আট বার গুলি বিদ্ধ হবার পর লিঙ্গ ভিত্তিক সহিংসতার বিরুদ্ধে একজন সক্রিয় কর্মী হয়ে উঠেছিলেন। ২০১৭ সালে তিনি আন্তর্জাতিক সাহসী নারী পুরস্কার লাভ করেন। 

## জীবন

মলফি জন্মগ্রহণ করেন ১৯৮০ সালের দিকে।বাস্কেটবল খেলার মাধ্যমে দেশকে প্রতিনিধিত্ব করার জন্য তাকে নির্বাচিত করা হয়েছিল।

২০০৯ সালে তিনি তার প্রেমিকার দ্বারা আট বার গুলি বিদ্ধ হন যাকে একজন "হীনমন্য" হিসাবে বর্ণনা করা হয়। তাকে সুস্থ করা হয় কিন্তু তিনি একটি হুইলচেয়ার ব্যবহার করেন মেরুদন্ডে আঘাতের কারণে।

মেলিবগো লিঙ্গ ভিত্তিক সহিংসতা (জিবিভি) এবং বতসোয়া রেডিও গার্হস্থ্য নির্যাতনের জন্য একজন আইনজীবিতে পরিণত হন। তিনি বতসোয়ানাতে রাজ্য ও বেসরকারি সংস্থার সাথে ওয়ার্কশপ পরিচালনা করেছেন এবং প্রশিক্ষণের ব্যবস্থা করেছেন। তিনি উপলব্ধি করেন যে সাংস্কৃতিক বিভিন্ন দিকগুলি যা জিবিভি কে নিরুৎসাহিত করতে ব্যর্থ হয়। সে স্বেচ্ছাসেবকদের পরিবর্তনের প্রয়োজন উদ্দেশ্যে সচেতনতা বৃদ্ধি করতে কাজ করেন।

মেলিবগো অল্পবয়সী মেয়েদেরকে স্ব-স্বীকৃতির বিষয়ে শিক্ষা দেন যাতে তারা যৌন নিপীড়ন এবং অন্যান্য ধরনের পারিবারিক নির্যাতনের বিরুদ্ধে নিজেদের কে প্রতিরোধ করতে পারে। তিনি এবং বতসোয়া শিক্ষা মন্ত্রণালয় বাড়িতে শিশুদের জন্য একটি জিবিভি কার্যক্রম চালু করেন যাতে করে জিবিভি সম্পর্কে তারা জানতে পারে। মেলিবগো সাধারণভাবে নারীদের ক্রীড়া বিষয়ে উৎসাহিত করেন।

২৯ মার্চ,২০১৭ তারিখে মার্কিন যুক্তরাষ্ট্রের স্টেট ডিপার্টমেন্ট কর্তৃক তিনি স্বীকৃত হন এবং আন্তর্জাতিক সাহসী নারী পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:নারী মানবাধিকার কর্মী
বিষয়শ্রেণী:১৯৮০-এ জন্ম
বিষয়শ্রেণী:নারী বাস্কেটবল খেলোয়াড়
বিষয়শ্রেণী:১৯৮০-এর দশকে জন্ম
গুবুন্টু

**গুবুন্টু** () উবুন্টুর দীর্ঘ সমর্থিত শাখার উপর ভিত্তি করে নির্মিত একটি লিনাক্স ডিস্ট্রিবিউশন ছিলো। প্রায় ১০,০০০ গুগলকর্মী গুবুন্টু ব্যবহার করতো। অভ্যন্তরীণ ব্যবহারের জন্যে এটি একটি নির্দিষ্ট সংখ্যক প্যাকেজ অন্তর্ভুক্ত করে, কিছু নিরাপত্তা বিষয়ক ফিচার আনে, আর কিছু এপ্লিকেশনের ইন্সটলেশন রহিত করে, আর নাহয় সবই এক ছিলো। থমাস বুশনেল, কোম্পানির লিনাক্স ডেস্কটপের জন্যে গুগলের একজন টেকনিক্যাল লিডার, লিনাক্সকনে ২০১২ সালে গুবুন্টু সর্বপ্রথম জনসম্মুখে আনেন। বুশনেল জানান, গুবুন্টু উবুন্টুর সাথে কিঞ্চিৎ সংযোজন ছাড়া কিছুই নয়।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:গুগল সফটওয়্যার
জোলি ওএস

**জোলি ওএস** (, পূর্বে জোলি ক্লাউড) ফ্রান্সের কোম্পানি জোলি ক্লাউড নির্মিত উবুন্টু-ভিত্তিক লিনাক্স ডিস্ট্রিবিউশন। জোলি ওএস এখন একটি মুক্ত সোর্স প্রকল্প, উৎস কোড গিটহাবে পাওয়া যায়।

নভেম্বর ২২, ২০১৩ সালে, ডেভলপাররা সোর্স কোড উন্মুক্ত করে দিয়ে জোলি ওএসের উন্নয়ন রহিত করা সিদ্ধান্ত নেন।

এপ্রিল ১, ২০১৬ সালে জোলি ওএসের সমাপ্তি ঘটে।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:ক্লাউড ক্লায়েন্ট
বিষয়শ্রেণী:২০০৮-এ কম্পিউটার সম্পর্কিত প্রবর্তন
লিনাক্স স্কুল প্রকল্প

**লিনাক্স স্কুল প্রকল্প** ( — পূর্বের কারোশি, মানে অতিকর্ম থেকে মৃত্যু) স্কুলের জন্যে ডিজাইন করা অপারেটিং সিস্টেম।  এটি উবুন্টু-ভিত্তিক একটি লিনাক্স ডিস্ট্রিবিউশন। প্রকল্পটির আওতায় দুটো কাস্টম ডিস্ট্রিবিউশন চালানো হয়, একটি সার্ভারের জন্যে এবং অন্যটি ক্লায়েন্টের যন্ত্রে ব্যবহারের জন্যে। সার্ভার ডিস্ট্রোটি হলো প্রাতিষ্ঠানিক "কারোশি", অন্যটি "কারোশি ক্লায়েন্ট"।

## তথ্যসূত্র

বিষয়শ্রেণী:ডেবিয়ান ভিত্তিক বিতরণ
বিষয়শ্রেণী:লিনাক্স ডিস্ট্রিবিউশন
চার্লি হলোস

**চার্লস হলোস** (; জন্ম: ৪ এপ্রিল, ১৮৯৫ - মৃত্যু: ১০ নভেম্বর, ১৯৭২) ল্যাঙ্কাশায়ারের বোল্টনের কাছাকাছি লিটল লেভার এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও স্লো-লেফট আর্ম অর্থোডক্স বোলিংয়ে পারদর্শী ছিলেন **চার্লি হলোস**।

## কাউন্টি ক্রিকেট
দীর্ঘদেহের অধিকারী চার্লি হলোস ১৯২০-এর দশকে ল্যাঙ্কাশায়ারের সফলতার যুগে আক্রমণধর্মী ব্যাটিং উপস্থাপনা করে স্মরণীয় ভূমিকা রেখে গেছেন। ১৯২৭ ও ১৯২৮ সালে ল্যাঙ্কাশায়ারের কাউন্টি চ্যাম্পিয়নশীপের শিরোপা বিজয়ের বছরে ইংল্যান্ডের শীর্ষ অর্ধ-ডজন ব্যাটসম্যানের অন্যতম ছিলেন। ইনিংস প্রতি ৪০-এর বেশি রান তুলেছেন চার্লি হলোস।

১৯২৮ সালে মে মাসে সহস্রাধিক রান তুলেছিলেন। এ অসামান্য অর্জন কেবলমাত্র ডব্লিউ জি গ্রেস ও ওয়ালি হ্যামন্ড করতে পেরেছিলেন। মে মাসে শেষ ইনিংসে সহস্র রান পূরণের জন্য তার ২৩২ রানের দরকার ছিল। তিনি এ রান তুলতে পেরেছিলেন ও পরের বলেই আউট হন। ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯২৮ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন।

## টেস্ট ক্রিকেট
ঘরোয়া ক্রিকেটে বেশ সফলতা পেলেও ইংল্যান্ডের পক্ষে মাত্র দুইটি টেস্টে অংশগ্রহণের সুযোগ হয় তার। ১৯২১ সালে একবার ও ১৯২৮ সালে ওয়েস্ট ইন্ডিজের বিপক্ষে উদ্বোধনী টেস্টে অংশ নেন। সর্বসাকুল্যে ৪২ রান তুললেও একবার মাত্র আউট হয়েছিলেন।

তবে চার বছরের মধ্যেই তার খেলার মান নিচেরদিকে গড়াতে থাকে। ৩৭ বছর বয়সে ল্যাঙ্কাশায়ার দল থেকে বিতাড়িত হন। এরপর ইংল্যান্ড, স্কটল্যান্ড, আয়ারল্যান্ড ও ওয়েলসের লিগ ক্রিকেটে ক্লাব দলে পেশাদারী পর্যায়ের খেলায় অংশ নেন।

## অবসর
ক্রিকেট খেলা থেকে অবসর গ্রহণের পর ওরচেস্টারশায়ারের কোচের দায়িত্বে ছিলেন চার্লি হলোস। এরপর একই দায়িত্ব নিয়ে ল্যাঙ্কাশায়ারে অবস্থান করেন তিনি। ১৯৬৯ সালে ৭৪ বছর বয়সে অবসর নেন।

১০ নভেম্বর, ১৯৭২ তারিখে বোল্টনে ৭৭ বছর বয়সে চার্লি হলোসের দেহাবসান ঘটে।

## তথ্যসূত্র

## আরও দেখুন
* রজার ব্লান্ট
* জেমস হলোস
* উইজডেন বর্ষসেরা ক্রিকেটার
* ল্যাঙ্কাশায়ার কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর

## বহিঃসংযোগ
* 
* 

বিষয়শ্রেণী:১৮৯৫-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ ক্রিকেট কোচ
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বাংলাদেশের জনতাত্ত্বিক সূচক

২০১৮ সালে বাংলাদেশের প্রাক্কলিত জনসংখ্যা ১৬,৬৫,৬৫,৩৩৯ জন। এর মধ্যে প্রতি ৯৭ জন পুরুষের বিপরীতে নারীর সংখ্যা ১০০ জন।  জনসংখ্যার মাাপে বাংলাদেশ পৃথিবীর অষ্টম বৃহত্তম দেশ। প্রতি বর্গ কিলোমিটারে ১১২২ জন মানুষ বাস করে। প্রতি বৎসর জনসংখ্যা বৃদ্ধির প্রাক্কলিত হার ১.০৪ শতাংশ। প্রতি ১০ বছর পরপর বাংলাদেশে জনগণনা বা আদমশুমারী (census) করা হয়ে থাকে। বাংলাদেশ পরিসংখ্যান ব্যুরো একটি সরকারী সংস্থা যা বাংলাদেশের জনমিতির খতিয়ান তৈরী করে থাকে।

## ২০১১ সালের  আদমশুমারী
## জনসংখ্যা
২০১৮ সালে বাংলাদেশের প্রাক্কলিত জনসংখ্যা ১৬৬,৫৬৫,৩৩৯ জন। 

## বয়ঃকাঠামো: ২০১৭'র প্রাক্কলন
*০-১৪ বৎসর: ২৭.৭৬ শতাংশ 
**পুরুষ ২,২২,৮৩,৭৮০ জন 
**নারী ২,১৫,২১,৯৭৭
*১৫-২৪ বৎসর: ১৯.৩৬ শতাংশ
**পুরুষ ১৫,309,543 জন
**নারী ১,৫২,৪১,৯৭১ জন
*২৫-৫৪ বৎসর: ৩৯.৭৩ শতাংশ
**পুরুষ 30,094,014 জন
**নারী 32,614,286 জন
*৫৫-৬৪ বছর: ৬.৯৩ শতাংশ
**পুরুষ 5,405,900 জন
** নারী 5,527,330 জন
*৬৫+ বৎসর: 6.23 শতাংশ
**পুরুষ 4,666,033 জন 
**নারী 5,161,744 জন

## ধর্মভিত্তিক বিভাজন
* মুসলিম- ৮৮.৪ শতাংশ 
* অন্যান্য ১১.৬ শতাংশ

## জনসংখ্যার বৈশিষ্ট্য
## প্রজনন

## আয়ুষ্কাল
*গড় প্রত্যাশিত আয়ুষ্কাল ৭১.৬ বছর
*পুরুষদের গড় আয়ুষ্কাল ৭০.৩ বছর
*নারীদের ৭২.৯ বছর
## মরণশীলতা

## বৈবাহিক অবস্থা
## সাক্ষরতার হার

## তথ্যসূত্র


## আরও দেখুন

## বহি:সংযোগ

বিষয়শ্রেণী:বাংলাদেশের জনপরিসংখ্যান
দ্য ডিভাইন লেডি

***দ্য ডিভাইন লেডি*** হল ফ্র্যাংক লয়েড পরিচালিত ১৯২৯ সালের মার্কিন ঐতিহাসিক জীবনীমূলক চলচ্চিত্র। এতে ভিটাফোন শব্দ, সামঞ্জস্য বিধানকারী সঙ্গীতধর্মী সুর, শব্দ এবং কিছু সামঞ্জস্যপূর্ণ গান রয়েছে, কিন্তু কোন সংলাপ নেই। ছবিটিতে হোরাশিও নেলসন ও এমা হ্যামিলটনের প্রেমের সম্পর্ক বর্ণিত হয়েছে এবং প্রধান এই দুটি চরিত্রে অভিনয় করেন যথাক্রমে ভিক্টর ভারকনি ও করিন গ্রিফিথ। ই. ব্যারিংটনের *দ্য ডিভাইন লেডি: আ রোম্যান্স অব নেলসন অ্যান্ড এমা হ্যামিলটন* অবলম্বনে এটি চলচ্চিত্রের উপযোগী করেন ফরেস্ট হ্যালসি ও হ্যারি কার।

২য় একাডেমি পুরস্কার আয়োজন থেকে ফ্র্যাংক লয়েড শ্রেষ্ঠ পরিচালনা বিভাগে পুরস্কার অর্জন করেন এবং করিন গ্রিফিথ শ্রেষ্ঠ অভিনেত্রী ও জন এফ. সেইৎজ শ্রেষ্ঠ চিত্রগ্রহণ বিভাগে পুরস্কারের জন্য মনোনয়ন লাভ করেন।

## কুশীলব
* করিন গ্রিফিথ - এমা হার্ট
* ভিক্টর ভারকনি - হোরাশিও নেলসন
* এইচ.বি. ওয়ার্নার - স্যার উইলিয়াম হ্যামিলটন
* ইয়ান কিথ - চার্লস গ্রেভিল
* মারি ড্রেসলার - মিসেস হার্ট
* মন্টাগু লাভ - ক্যাপ্টেন হার্ডি
* উইলিয়াম কঙ্কলিন - রোমনি
* ডরোথি কামিং - রানী মারিয়া ক্যারোলিনা
* মাইকেল ভাভিচ - রাজা ফার্ডিনান্ড
* ইভলিন হল - ডেভনশায়ারের ডাচেস
* হেলেন জেরোম এডি - লেডি নেলসন

## সঙ্গীত
*দ্য ডিভাইন লেডি* চলচ্চিত্রের সুর ও সঙ্গীত পরিচালনা করেছেন সেসিল চোপিং। ছবিটির শীর্ষ গান "লেডি ডিভাইন"-এর গীত রচনা করেন রিচার্ড কুনৎজ এবং সুর করেছেন নাথানিয়েল শিলক্রেট। গানটি ১৯২৯ সালের জনপ্রিয় হিট গান হয়ে ওঠে। পরবর্তীকালে শিলক্রেট, ফ্র্যাংক মান, বেন সেলভিন, স্মিথ বালেউ, আদ্রিয়ান শুবের, স্যাম লেনিন ও বব হেরিং এই গানের রেকর্ড করেন।

## পুরস্কার ও মনোনয়ন
;একাডেমি পুরস্কার
* **বিজয়ী:** শ্রেষ্ঠ পরিচালনা - ফ্র্যাংক লয়েড
* **মনোনীত:** শ্রেষ্ঠ অভিনেত্রী - করিন গ্রিফিথ
* **মনোনীত:** শ্রেষ্ঠ চিত্রগ্রহণ - জন এফ. সেইৎজ

## তথ্যসূত্র

## বহিঃসংযোগ
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯২৯-এর চলচ্চিত্র
বিষয়শ্রেণী:১৯২০-এর দশকের ঐতিহাসিক চলচ্চিত্র
বিষয়শ্রেণী:১৯২০-এর দশকের জীবনীমূলক চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:চলচ্চিত্রে ব্যভিচার
বিষয়শ্রেণী:ফার্স্ট ন্যাশনাল পিকচার্সের চলচ্চিত্র
বিষয়শ্রেণী:ফ্র্যাংক লয়েড পরিচালিত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন ঐতিহাসিক চলচ্চিত্র
বিষয়শ্রেণী:মার্কিন জীবনীমূলক চলচ্চিত্র
বিষয়শ্রেণী:মার্কিন নির্বাক চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:ইংল্যান্ডের পটভূমিতে চলচ্চিত্র
বিষয়শ্রেণী:১৯২০-এর দশকের মার্কিন চলচ্চিত্র
বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:নাপোলির পটভূমিতে চলচ্চিত্র
বিষয়শ্রেণী:১৯২০-এর দশকের ইংরেজি ভাষার চলচ্চিত্র
বিষয়শ্রেণী:ইংরেজি ভাষার জীবনীমূলক চলচ্চিত্র
মাতা আর্মেনিয়া (গুমরি)

**মাতা আর্মেনিয়া** ( *Mayr Hayastan*) একজন মহিলা জাতীয় ব্যক্তিত্বের স্মৃতিস্তম্ভ মূর্তি, এটি আর্মেনিয়ার গুমরি শহরে অবস্থিত। এটি ইয়েরেভেন এ অবস্থিত মাতার আর্মেনিয়া এর স্মৃতিস্তম্ভের সমতুল্য। এটি ১৯৭৫ সালে গুমরি শহরের এক পাহাড়ের পশ্চিমে নির্মিত হয়েছিল। মাতা আর্মেনিয়া এর ভাস্কররা ছিলেন আরা সার্গসিয়ান এবং ইয়ারম ওয়ার্টানিয়েন। এবং স্থাপত্যশিল্পী ছিলেন রাফিক ইয়েহওহান।

## তথ্যসূত্র